शीर्षक: ईरान तत्काल काम रोके: संयुक्त राष्ट्र एजेंसी\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
वियना में एजेंसी मुख्यालय में पारित प्रस्ताव में परमाणु कार्यक्रम दोबारा शुरू करने के ईरान के फ़ैसले पर गहरी चिंता व्यक्त की गई है.

ईरान ने प्रस्ताव की निंदा की है.

नौ महीने के अंतराल के बाद ईरान के अपने इस्फ़हान स्थित परमाणु संयंत्र में काम शुरू करने के फ़ैसले के बाद एजेंसी की 35 सदस्यीय प्रबंधन समिति की आपात बैठक पिछले तीन दिनों से चल रही थी.

हालाँकि इसमें ईरान परमाणु मामले पर संयुक्त राष्ट्र सुरक्षा परिषद से कार्रवाई की अपील नहीं की गई है. इस कारण माना जाता है कि ईरान के साथ बातचीत के दरवाज़े अभी खुले हुए हैं.

उल्लेखनीय है कि सुरक्षा परिषद को ईरान पर प्रतिबंध लगाने के अधिकार हैं.

अंतरराष्ट्रीय परमाणु ऊर्जा एजेंसी ने अपने प्रमुख मोहम्मद अलबारादेई से कहा है कि प्रस्ताव पर ईरान की प्रतिक्रिया के बारे में वह तीन सितंबर तक एक विस्तृत रिपोर्ट तैयार करे.

ईरान ने निंदा की



समाचार एजेंसी एपी के अनुसार परमाणु संकट के बारे में ईरान के मुख्य वार्ताकार साइरस नसीरी ने परमाणु एजेंसी के प्रस्ताव की निंदा करते हुए कहा है कि उनका देश किसी भी दबाव में नहीं आएगा और अपना परमाणु कार्यक्रम जारी रखेगा.

इससे पहले ईरान ने चेतावनी दी कि उसके परमाणु कार्यक्रम को सुरक्षा परिषद में ले जाना अमरीका और यूरोपीय संघ की बहुत बड़ी भूल होगी.

ईरान का कहना है कि वह शांतिपूर्ण कार्यों के लिए अपना परमाणु कार्यक्रम चला रहा है, जबकि पश्चिमी देशों का आरोप है कि वह गुपचुप तरीके से परमाणु हथियार विकसित करने की कोशिश कर रहा है.